Diari Oficial de la Generalitat Valenciana


Sumari del DOGV 4099, del 03-10-2001 (2001/9286)

ACORD de 27 de juliol de 2001, de la Comissió Territorial d'Urbanisme de València, relatiu al pla de reforma interior de millora de la unitat d'execució número 15 del Pla General d'Ordenació Urbana de Moncada.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9286


Data del document
:   27-07-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Moncada
    * pla d'urbanisme

ACORD de 27 de juliol de 2001, de la Comissió Territorial d'Urbanisme de València, relatiu al pla de reforma interior de millora de la unitat d'execució número 15 del Pla General d'Ordenació Urbana de Moncada. [2001/S9286]
  
Vist l'expedient remés per l'Ajuntament de Moncada referit al pla de reforma interior de millora de la unitat d'execució número 15 del Pla General d'Ordenació Urbana, i de conformitat amb els següents:
  
Antecedents de fet
  
Primer. Amb data 1 de març de 2000, que s'acull al procediment simplificat de l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es va presentar davant del notari i a l'Ajuntament el pla de reforma interior, programa per al desenvolupament de l'actuació integrada i avantprojecte d'urbanització de la unitat d'execució mencionada, per la mercantil Proyectos para el Desarrollo de Actuaciones Urbanas, SL, i s'exposa al públic mitjançant anuncis en el Diari Oficial de la Generalitat Valenciana de data 15 de març de 2000 i el periòdic Levante de data 7 de març de 2000.
  
Amb data 23 de març de 2000, es presenta la sol·licitud davant de l'Ajuntament d'ampliació de pròrroga del període d'informació pública rubricada per l'Agrupació d'Interés Urbanístic de la unitat d'execució número 15 del Pla General d'Ordenació Urbana de Moncada, i s'acompanya de l'escriptura de constitució d'aquesta.
  
En el dit període de pròrroga, per la citada agrupació es presenta alternativa tècnica substancialment distinta de la inicialment presentada.
  
Amb data 12 de maig de 2000, té lloc el corresponent acte d'obertura de pliques juridicoeconòmiques.
  
En ple municipal de data 5 d'abril de 2001 s'acorda aprovar amb caràcter provisional el pla de reforma interior sobre la unitat d'execució número 15 presentat per l'Agrupació d'Interés Urbanístic, aprovar definitivament el programa d'actuació integrada presentat per l'Agrupació d'Interés Urbanístic, i s'adjudica la condició d'agent urbanitzador a la dita agrupació, i es dóna trasllat del pla de reforma interior per a la seua aprovació definitiva per la Comissió Territorial d'Urbanisme.
  
Segon. El projecte consta de memòria justificativa, plans d'informació i plans d'ordenació.
  
Tercer. L'objecte del present pla de reforma interior de millora és la delimitació d'una unitat d'execució en sòl urbà ?zona urbanització Masies(i la modificació de l'ordenació detallada que el Pla General d'Ordenació Urbana determina per als terrenys inclosos en l'àmbit de la dita unitat delimitada.
  
L'abast de la modificació suposa:
  
- La distinta ubicació i l'ampliació d'una parcel·la d'ús dotacional SP-508 que s'inclou en l'interior de la parcel·la d'ús zona verda.
  
- La variació de les àrees de joc que passa d'estar com a tanca central a ubicar-se a aquests dos costat del vial que discorre longitudinalment en l'àmbit.
  
- Modificació de dos vials que disposaven de trànsit rodat i passen a tenir caràcter de vianants.
  
Quart. No s'han sol·licitat informes durant la tramitació de l'expedient.
  
Cinqué. Moncada té el Pla General d'Ordenació Urbana aprovat definitivament per la Comissió Territorial d'Urbanisme amb data 27 de juliol de 1989.
  
Sisé. La Comissió Informativa de la Comissió Territorial d'Urbanisme de València, en sessió de 24 de juliol de 2001, va emetre informe relatiu al projecte que ens ocupa, i es compleix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que estableix l'article 48, per remissió de l'article 52, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon. La documentació està completa a l'efecte del compliment del que preceptua l'article 27 i 28 de la LRAU.
  
Tercer. Les alteracions més significatives respecte del planejament vigent, prenent com a referència un àmbit semblant al delimitat, estan resumides en el quadre següent:
  
Es comprova, per tant, que no es produeix augment de l'edificabilitat en l'àmbit delimitat i que la superfície total corresponent a dotacions públiques coincideix amb l'existent en l'ordenació que estableix el Pla General d'Ordenació Urbana, per la qual cosa no es produeix minva en la proporció i la qualitat de les dotacions públiques previstes en la zona.
  
Quart. Les determinacions contingudes en el pla de reforma interior es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Cinqué. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de plans de reforma interior de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en sessió de 27 de juliol de 2001, acorda aprovar definitivament el pla de reforma interior de la unitat d'execució número 15 del municipi de Moncada.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això sense perjuí que es puga exercitar qualsevol altre recurs que s'estime oportú.
  
València, 27 de juliol de 2001.- El secretari de la Comissió Territorial d'Urbanisme: José Manuel Palau Navarro.